CELEX: 62012TN0345
Language: da
Date: 2012-08-03 00:00:00
Title: Sag T-345/12: Sag anlagt den 3. august 2012 — Akzo Nobel m.fl. mod Kommissionen

29.9.2012   
            
            
               DA
            
            
               Den Europæiske Unions Tidende
            
            
               C 295/29
            
         Sag anlagt den 3. august 2012 — Akzo Nobel m.fl. mod Kommissionen
   (Sag T-345/12)
   2012/C 295/53
   Processprog: engelsk
   
      Parter
   
   
      Sagsøgere: Akzo Nobel NV (Amsterdam, Nederlandene), Akzo Nobel Chemicals Holding AB (Nacka, Sverige) og Eka Chemicals AB (Bohus, Sverige) (ved advokaterne C. Swaak og R. Wesseling)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Påstand om hel eller delvis annullation af Kommissionens afgørelse K(2012) 3533 endelig af 24. maj 2012, hvorved en begæring om fortrolig behandling, som var blevet indgivet i forbindelse med sag COMP/38.620 — Hydrogenperoxid og perborater, blev afvist.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført tre principale og to subsidiære anbringender.
   
               1)
            
            
               Med det første anbringende gøres det gældende, at Kommissionen har tilsidesat sin begrundelsespligt og sagsøgernes ret til god forvaltning i henhold til henholdsvis artikel 296 TEUF og artikel 41 i Den Europæiske Unions charter om grundlæggende rettigheder.
            
         
               2)
            
            
               Med det andet anbringende gøres det gældende, at offentliggørelsen af den udvidede ikke-fortrolige udgave af beslutningen om hydrogenperoxid og perborat tilsidesætter Kommissionens tavshedspligt i henhold til artikel 339 TEUF, som er yderligere gennemført ved forordning nr. 1/2003 (1), forordning nr. 773/2004 (2) og Kommissionens samarbejdsmeddelelser fra 2002 og 2006 (3).
            
         
               3)
            
            
               Med det tredje anbringende gøres det gældende, at offentliggørelsen af den udvidede ikke-fortrolige udgave af beslutningen om hydrogenperoxid og perborat, som indeholder oplysninger fra sagsøgernes ansøgning om bødefritagelse eller -nedsættelse, tilsidesætter retssikkerhedsprincippet, princippet om beskyttelse af den berettigede forventning og sagsøgernes ret til god forvaltning i henhold til artikel 41 i Den Europæiske Unions charter om grundlæggende rettigheder.
            
         
               4)
            
            
               Med det fjerde anbringende, som finder anvendelse i det omfang, Kommissionens afgørelse på grundlag af forordningen om aktindsigt (4) kan anses for at indebære en afgørelse om meddelelse af aktindsigt i visse oplysninger, gøres det gældende, at Kommissionen har tilsidesat sin begrundelsespligt og sagsøgernes ret til god forvaltning i henhold til henholdsvis artikel 296 TEUF og artikel 41 i Den Europæiske Unions charter om grundlæggende rettigheder.
            
         
               5)
            
            
               Med det femte anbringende, som finder anvendelse i det omfang, Kommissionens afgørelse på grundlag af forordningen om aktindsigt kan anses for at indebære en afgørelse om meddelelse af aktindsigt i visse oplysninger, gøres det gældende, at offentliggørelsen af den udvidede ikke-fortrolige udgave af beslutningen om hydrogenperoxid og perborat er i strid med denne forordning.
            
         
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT 2003 L 1, s. 1).
   
      (2)  Kommissionens forordning (EF) nr. 773/2004 af 7.4.2004 om Kommissionens gennemførelse af procedurer i henhold til EF-traktatens artikel 81 og 82 (EUT L 123, s. 18).
   
      (3)  Kommissionens meddelelse om bødefritagelse eller bødenedsættelse i kartelsager (EFT 2002 C 45, s. 3) og Kommissionens meddelelse om bødefritagelse eller bødenedsættelse i kartelsager (EUT 2006 C 298, s. 17).
   
      (4)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).